संघ द्वारा पार्टी में भेजे गए कुछ धुरंधरों में गोविंदाचार्य प्रमुख हैं जिन्हें पूर्व प्रधानमंत्री अटल बिहारी वाजपेयी को मुखौटा कहने की कीमत चुकानी पड़ी इसके बाद न सिर्फ उन्हें पार्टी में साइड लाइन कर दिया गया बल्कि उन्हें राजनीति से इतर अपने लिए नई राह ढूंढने पर मजबूर होना पड़ा। इसके बाद बारी आई संजय जोशी की जोकि एक अश्लील सीडी कांड में ऐसे उलझे कि राजनीति से दूर हो गये और अब पार्टी और राजनीति में दोबारा आने के लिए काफी हाथ पांव मार रहे हैं। संघ की ओर से पार्टी के महासचिव बना कर भेजे गए राम लाल की भी पार्टी के दिग्गजों ने चलने नहीं दी। इस प्रकार गडकरी को भी पूर्व के उदाहरणों को देखते हुए सावधानी से आगे बढऩा होगा। सिर्फ संघ का सिर पर हाथ होने से कुछ नहीं होने वाला। दिल्ली के राजनीतिक गलियारों में बने और जमे रहने के लिए खुद का राजनीतिक रूप से कुशल होना भी जरूरी है।